114 L. C. VAN GOüDOEVER 



sermo erat. Cellula talis specifica revera non datur, dantur tantum cel- 

 lulae et quidem diversis formis et diversis evolutionis periodis; maximi 

 simul momenti est earum reproductio magis minusve celeris. Qui ex solis 

 fere fibris constat tumor, est tamor fibrosus, quodsi inter fibras multae 

 cellulae multique nuclei inveniuntur scirrhus adest, e quo pressione facta 

 fluidum quod dicunt carcinomatosum exprimitur. Fungus pro maxima 

 parte ex cellulis constat, sed sarcoma quoque earum magnum numerum 

 continet; in priori etiam fluidum carcinomatosum invenitur, in sarcomate 

 non invenitur. Distinctionem inter scirrhum atque tumorem fibrosum fieri 

 posse crediderunt eo, quod in tumore fibröse inter fibras verae cellulae 

 adessent, in scirrho contra imprimis nuclei liberi, quae vero opinio ne- 

 quaquam probata est. 



Etiamsi vero microscopii ope certa semper diagnosis statui posset, quod 

 attinet ad formam et structuram tumoris, res nondum absoluta esset. 

 Restat enim ut iudicium feramus de maiori minorive probabilitate reditus 

 morbi. Microscopicum examen liic non sufiicere mihi persuasum est, 

 uti multis exemplis facile probare possem. Ita in memoriam redit historia 

 mulieris, quae induratione mammae ad speciem benignissima erat affecta. 

 Omnibus incassum adhibitis remediis, exstirpationem tumoris aegrae pro- 

 pono; consentit ea; examen tumoris ablati microscopicum structuram eins 

 fibrosam extra omne dubium ponit. Intra paucas hebdomades cicatrix 

 perfecta est, muKerque sanata videtur, sed iam paucis septimanis post redit: 

 ad margines circatricis hic illic nova apparuerat induratio; dein intumescere 

 coepit altera mamma , quae post duos menses insigne volumen nacta est ; 

 oriuntm- porro tumores parvi, duri, per totum pectoris ambitum sparsi. 

 Verbo rediit morbus longe vehementior quam antea, non tamen mutata 

 eius natura, tumor uti antea fibrosus erat, talis igitur, qui benignus vulgo 

 non tantum habetur, sed revera benignus est. — In alio casu tumor erat 

 ad adspectum carcinomatosus ad coxam ortus; amovetur tumor , fit inspectio 

 microscopica , structura perfecte convenit cum tumoris fibrosi structura, etsi 

 Signa externa magis pro carcinomatosa morbi natura militarent. Iam post 

 duos menses redit morbus, nunc omnia symptomata fungi prae se ferens. 

 Exhaustus aeger quinto post operationem niense moritur. — Robusta mu- 

 lier, quae caeteroquin perfecte sana videbatur, laborabat induratione mam- 



